Paikallislehdet kestävät talouden alamäkeä muita lehtiä paremmin
Konecranes pääsi sopimukseen Stahlin myymisestäTietoturvayhtiö SSH:n vähentää Suomesta 25 työntekijääOmakotitalojen hinnat kallistuivat, pääkaupunkiseudulla hurjaa nousuaVaasa haluaa Teslan miljardiluokan litiumioniakkutehtaanSuomen talouden taantuma ehkä jo selätetty - kasvu vielä maltillistaJoulunviettoon hulahtaa reilut 500 euroa - yli puolet budjetista käytetään lahjoihinSopu öljyntuotannon leikkauksista nosti hintoja New YorkissaVertailu: Pienten palkkojen verotus on Suomessa eurooppalaista keskitasoaSlush kokoaa jälleen kasvuyritykset ja sijoittajat HelsinkiinSuomi kuudenneksi paras maa liiketoiminnan osaamisessa - houkuttelevuudessa parannettavaa
Lauantai 18.10.2014 klo 10.58 Paikallislehdet ovat kestäneet mediakentän tuiverruksissa muita lehtiä paremmin.
Sanomalehtien liiton liittojohtaja Jukka Holmberg uskoo, että paikallislehtien kuolemien aaltoa ei koeta tulevaisuudessakaan.- Paikallislehtiä ei ihan ensimmäisenä lopeteta, ei edes kunnan loppuessa. Paikallisen identiteetin ja keskustelun tarve säilyy, eivätkä sitä tehtävää hoida muut mediat. Paikallislehdet jatkavat muodossa tai toisessa - osa kaukana tulevaisuudessa digitaalisena, summaa Holmberg.Parikymmentä paikallislehteä on viime vuosina harventanut ilmestymistä, useimmat kaksipäiväisestä yksipäiväiseksi.Enemmistö noin 150 paikallislehdestä kuuluu nyt mediakonserneille, kun kymmenen vuotta sitten julkaisija oli tavallisimmin paikallinen taho.Holmberg uskoo omistuksen keskittyvän edelleen. Esimerkiksi Ulvilan Seutu ilmestyy edelleen, koska Lalli Oy osti sen. Päätoimittaja sai lähteä, hallitus ryhtyi talkoisiinPaikallislehtien arjesta kertoo kuitenkin jotakin ratkaisu, joka tehtiin Kuhmoisten Sanomissa lokakuun alussa. Lehden hallitus otti tuolloin hoitaakseen talkoilla niin päätoimittajan kuin toimitusjohtajan tehtävät."Henkilömuutoksia Kuhmoisten Sanomissa" -juttu kertoi, että päätoimittajan toimi on lopetettu ja toimitusjohtaja lähtenyt. Hallitus on luopunut palkkioistaan - myös ne, jotka nyt hoitavat toimitusjohtajuutta sekä päätoimittajan lakisääteisiä vastuita. - Vaihtoehtoa ei ollut, sillä omat pääomat olisi syöty nopeasti loppuun, toteaa va. toimitusjohtaja Ossi Simola.Hän on varautunut johtamaan yhtiötä niin kauan, että se nousee taloudellisesti kuiville. - Varmaan muutama vuosi menee. Tappioita ja iso laskuKuhmoisten Sanomat on tehnyt tappiota 7-8 vuotta levikki- ja ilmoitustuottojen supistuessa. Varsinkin Itellan jakeluhinnat ovat nousseet, eikä lehden hintaa voi nostaa samaan tahtiin, kertoo Simola.Edellisen päätoimittajan irtisanomisessa tehty muotovirhe toi oikeudelta noin 100 000 euron laskun, joista vakuutus kattoi vain viidesosan.Meno oli 300 000 euron liikevaihtoon verrattuna niin iso, että aukkoa paikattiin osakeannilla. Suurimmaksi yksittäiseksi omistajaksi tuli naapurikunnan Padasjoen lehtiyhtiö 20 prosentin osuudella.- Maakunnalliset lehtiyhtiöt eivät ole olleet meistä kiinnostuneita, kertoo Simola. STT
Sampo A +4.05%
EURO 1.0715 dollaria